Tehaste külanõukogu
Tehaste külanõukogu oli külanõukogu Eesti NSV-s aastatel 1945–1954. Tehaste külanõukogu moodustati 1945 augustis Harjumaal Järvakandi vallas. Külanõukogu keskus asus Isakõnnu külas. Seoses maakondade ja valdade likvideerimise ning maarajoonide moodustamisega arvati Tehaste külanõukogu 1950 septembris Vändra rajooni koosseisu. Tehaste külanõukogu likvideeriti 1954 juunis ja selle territoorium liideti Eidapere külanõukoguga.